หุ้นไทยภาคเช้าปิดบวก 14.76 จุด
เช้าวันนี้ดัชนีหุ้นไทยปิดที่ระดับ 1,115.88  จุด เพิ่มขึ้น 14.76 จุด หรือ 1.34% มีมูลค่าการซื้อขาย 19,271.70  ล้านบาท
8 ก.พ. 2555

เช้าวันนี้ดัชนีหุ้นไทยปิดที่ระดับ 1,115.88  จุด เพิ่มขึ้น 14.76 จุด หรือ 1.34% มีมูลค่าการซื้อขาย 19,271.70  ล้านบาท    ดัชนีหุ้นไทยเช้าวันที่ 8 ก.พ. ปรับตัวเพิ่มขึ้นแรงหลังจากที่ตลาดสามารถยืนเหนือระดับ 1100 จุดได้อย่างแข็งแกร่ง ขณะที่นักลงทุนต่างชาติยังโหมซื้อหุ้นไทยต่อเนื่อง ท่ามกลางบรรยากาศลงทุนที่ผ่อนคลายมากขึ้น หลังประธานธนาคารกลางสหรัฐ(เฟด)ยืนยันที่จะป้องกันไม่ให้วิกฤติการเงินยุโรปส่งผลกระทบต่อเศรษฐกิจสหรัฐ ส่งผลให้ดัชนีปิดภาคเช้าที่ระดับ 1,115.88  จุด เพิ่มขึ้น 14.76 จุด หรือ 1.34% มูลค่าการซื้อขาย 19,271.70 ล้านบาท 5 อันดับหุ้นที่มีมูลค่าการซื้อขายสูงสุด1. PTTGC ปิดที่ 72.25 บาท เพิ่มขึ้น 3 บาท หรือ 4.33% มูลค่าการซื้อขาย 1,762.71 ล้านบาท2. IVL ปิดที่ 36.50 บาท เพิ่มขึ้น 1.75 บาท หรือ 5.04% มูลค่าการซื้อขาย 1,746.42 ล้านบาท3.TOP ปิดที่ 68 บาท เพิ่มขึ้น 3 บาท หรือ 4.62% มูลค่าการซื้อขาย 1,411.22 ล้านบาท4. PTTEP ปิดที่ 180 บาท เพิ่มขึ้น 3.50 บาท หรือ 1.98% มูลค่าการซื้อขาย 881.73 ล้านบาท5. PTT ปิดที่ 347 บาท เพิ่มขึ้น 6 บาท หรือ 1.76% มูลค่าการซื้อขาย 778.20 ล้านบาท     บริษัทหลักทรัพย์(บล.) ฟิลลิป ระบุว่า  การที่ดัชนีปิดเหนือระดับ 1100 จุดได้สำเร็จ พร้อมแรงหนุนจากการสะสมหุ้นต่อเนื่องของต่างชาติ รวมถึงคำยืนยันจากประธานธนาคารกลางสหรัฐ(เฟด)ที่จะป้องกันไม่ให้วิกฤติการเงินยุโรปส่งผลกระทบต่อเศรษฐกิจสหรัฐ ทำให้ภาพการลงทุนดูผ่อนคลายและผลักดันให้ดัชนีปรับตัวเพิ่มขึ้นต่อเนื่อง อย่างไรก็ดี นักลงทุนก็ยังคงต้องจับตาความคืบหน้าของปัจจัยแวดล้อมอย่างใกล้ชิดต่อไป เช่น ความคาดหวังว่ากรีซน่าจะมีข้อสรุปเรื่องการแก้หนี้เพื่อหลีกเลี่ยงการผิดนัดชำระได้ในเร็วๆนี้ แต่การปรับขึ้นของดัชนียังมีกรอบจำกัดด้วยความระมัดระวังจากความไม่แน่นอนของหนี้ยุโรป ส่วนกลยุทธ์การลงทุนแนะนำเก็งกำไรระยะสั้นแบบ “ขึ้นขาย ลงซื้อ” ต่อไป